"Тәрбиягә бала алганда йөрәгеңне тыңларга кирәк"

	Кукмара районының Пучинкә-Сутер авылында яшәүче Шәйфетдиновлар гаиләсе ун ятим балага әти-әни назы биргән. Олы йөрәкле Роза ханым белгечлеге буенча укытучы. Мәскәүдә махсус курслар узганнан соң, хәзер тәрбиягә бала алырга җыенган ата-аналарга киңәшләр бирә. 	 Аңа ана-бала мөнәсәбәтләре, опека сораулары буенча республиканың төрле почмакларыннан ярдәм сорап шалтыраталар. Роза ханымны районда “Тәрбиягә бала алучы әти-әниләр” оешмасының рәисе итеп тә билгеләгәннәр. — Ирем Владимир белән үзебезнең өч балабыз бар. 2000 елларда авыл мәктәбе ябылу алдында калды, балалар саны аз иде. Шул чакта бер иптәш кыз ятимнәр йортыннан бала алып кайтты. Ирем белән уйлаштык та, төпчек улыбыз Ленарга иптәш булыр дип, Чаллы ятимнәр йортыннан малай алырга ниятләдек. Безгә 12 яшьлек Владимирны тәкъдим иттеләр. Аның сеңлесе Вероника да бар икән. Бертуганнарны аерырга теләмәдек, икесен дә алып кайттык, — дип сөйли Роза ханым. 
	Эльвира МОЗАФФАРОВА	
Ирек мәйданы

	№ --- | 18.04.2022	


